Natasha (siri TV)

Natasha sebuah siri drama televisyen Malaysia 2005 arahan Faisal Ishak dan Adam Hamid yang dibintangi oleh Fasha Sandha, Fiza Halim dan Ezany Nizariff. Siri ini memulakan tayangan perdana di Slot Lestary, TV3 sepanjang 2 musim dari 1 November 2005 hingga 23 Januari 2007.

Sinopsis
Musim 1
Natasha diperkatakan bagaikan sumpahan, dan kelahirannya membawa nasib malang kepada sesiapa yang dekat dengannya. Setiap lelaki mencintainya dan cuba mendekatinya hampir pasti menemui kecelakaan. Arwah bapanya terkorban dalam kemalangan ketika dalam perjalanan mengambil bidan ketika ibunya, Normah hendak melahirkannya. Masa terus berlalu, Natasha kini membesar sebagai gadis cantik. Dia dan ibunya tinggal bersama keluarga Tina, iaitu majikan ibunya. Kebencian Tina bertambah apabila menegetahui lelaki pujaan hatinya, Irfan telah jatuh hati kepada Natasha. Disebabkan itu Tina sanggup membuat rancangan jahat dan licik untuk membuatkan Irfan bencikan Natasha, termasuklah menuduh Natasha sebagai gadis sial. Keadaan lebih bertambah buruk apabila ibu Natasha meninggal akibat penyakit 
kanser otak yang dihidapinya selama ini. Irfan yang terpedaya dengan hasutan Tina kemudian bertindak menjauhkan diri dan membenci Natasha. Bagaimanapun nasib Natasha menjadi semakin baik apabila dia bertemu dengan seorang lelaki tua yang kaya raya dan berkahwin dengannya. Berita tentang perkahwinan Natasha itu telah mengecewakan Irfan, apatah lagi kini dia telah mengetahui bahawa penderitaan Natasha selama ini adalah akibat perbuatan jahat Tina. Bagaimanapun dihari malam perkahwinan tersebut, suami Natasha telah meninggal dunia. Natasha kini menjadi janda kaya. Irfan kemudian mengambil kesempatan untuk memenangi semula hati Natasha. Mereka kemudian merancang untuk berkahwin. Tina yang mengetahui akan hal  kemudian menemui Natasha Dan berpura-pura dihadapan Natasha dan mengaku kononnya dia telah insaf dan menawarkan diri untuk membantu dalam persiapan majlis perkahwinan tersebut. Natasha yang tidak menyedari niat jahat Tina itu kemudian memaafkan Tina. Namun, dihari perkahwinan Natasha sesuatu yang buruk telah berlaku.

Musim 2
Pada hari perkahwinan mereka, Irfan mengalami kemalangan. Natasha berasa terkejut apabila mengetahui kejadian tersebut adalah angkara Tina, yang disangka telah berubah sebelum ini. Kejadian yang menimpa Irfan itu membuatkan ibu Irfan kembali membenci Natasha. Tina berasa sangat gembira kerana rancangannya telah berjaya. Tina mula menghasut ibu Irfan dan mengatakan kejadian yang menimpa Irfan adalah disebabkan nasib Natasha yang memang malang. Natasha sentiasa tabah dalam menjalani ujiannya. Kebencian Tina yang semakin memuncak terhadap Natasha membuatkan dia sanggup untuk membuat rancangan jahat sekali lagi. Apatah lagi setelah dia mengetahui Irfan telah kembali bersama Natasha. Tina merancang untuk menyimbah asid ke muka Natasha, namun disebabkan ibunya yang tidak waras , Tina yang disimbah asid ke wajahnya. Akibatnya, wajah Tina kini berubah menjadi hodoh.
Pelakon
Watak utama
 Fasha Sandha sebagai Natasha
 Fiza Halim sebagai Tina
 Ezany Nizariff sebagai Irfan

Watak pembantu utama
 Mustapha Kamal sebagai Karim
 Rozie Othman sebagai Latifah
 Fadilah Mansor sebagai Normah
 Lydia Ibtisam sebagai Marina
 Rosnah Johari sebagai Puan Mahani
 Khairil Anwar Aman sebagai Tan Sri Amir
 Zaidi Omar sebagai Datuk Helmi
 Emelda Rosmila sebagai Suzy
 Dato' Jalaluddin Hassan sebagai Datuk Ramli
 Aqasha sebagai Ruzman
 Suzahrie Sumari sebagai Boy
 Hasnul Rahmat sebagai Rahimi
 Dian P. Ramlee sebagai Normah
 Watie Sadali sebagai Suraya
 Nadia Mustafar sebagai Julia

Watak pembantu
 Yazid Sobrani sebagai Pak Din
 Suraya Abdullah sebagai Kak Shimah
 Nina Danan sebagai Kasmah
 Rahim Kidol sebagai Bakar
 Fadhil Hamdan sebagai Hashim
 Majidah Othman sebagai Mak Yam
 Didie Alias sebagai Eton
 Rashid Jaafar sebagai Pak Man
 Othman Basri sebagai Zamri
 Remy Ishak sebagai Khairi
 Aby Zarina sebagai Amelia
 Mak Wan sebagai Mak Tam
 Husni sebagai Pak Mat
 Izman Abu sebagai Bouncer 1
 Along Gangster sebagai Bouncer 2

Rancangan

Kategori:Rancangan TV3
Kategori:Siri drama televisyen Malaysia
Kategori:Drama Melayu
Kategori:Drama arahan Faisal Ishak